લગ્ન હોય ત્યારે નિમંત્રકો એકદમ મખ્ખીચુસમાંથી ઉદાર બની જતા હોય છે. એ જ રીતે ચૂંટણી આવે ત્યારે શાસકો અને રાજકારણીઆે અને લગભગ દરેક પક્ષના નેતાઆે અને વ્યુહબાજો એકાએક ખેડૂતપ્રેમી, પ્રજાપ્રેમી અને લાગણીશીલ બની જતા હોય છે. 2019ની લોકસભાની ચૂંટણી ગમે તેમ કરીને જીતવા માટે ભાજપ અને કાેંગ્રેસ સહિતના તમામ પક્ષો પોતાની પાસે હોય તેટલા બધા દાવ રમવા તૈયાર છે અને આ રાજકીય સ્પર્ધાના ભાગરૂપે કેન્દ્ર સરકારે વર્ષ 2018-19ના ખરીફ પાકોના ન્યુનતમ સ મર્થન મૂલ્યમાં સારો એવો વધારો કરીને ખેડૂતોને મોટી ભેટ આપી છે. પાછલા એક વર્ષથી લગાતાર આંદોલન ચલાવી રહેલા ખેડૂતોને આનાથી રાહત મળવી જોઈએ. સરકારે 14 કૃષિ ઉપજોના એમએસપી વધાર્યા છે. ધાન્યના ન્યુનતમ સમર્થન મૂલ્યમાં 200 રૂપિયા પ્રતિ કવીન્ટલનો વધારો કરવામાં આવ્યો છે જે છ વર્ષમાં સૌથી વધારે છે. આ પહેલા યુપીએના શાસનમાં 2012-13માં ધાન્યના એમએસપી 170 રૂપિયા પ્રતિ કવીન્ટલ વધારવામાં આવ્યું હતું.